
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2014 M. SAUSIO 30 D. SPRENDIMO NR. T-25 „DĖL GYVENTOJŲ TELKIMO VISUOMENEI NAUDINGAI VEIKLAI ATLIKTI TVARKOS APRAŠO TVIRTINIMO“ DALINIO PAKEITIMO

2014 m. lapkričio 27 d. Nr. T-344
Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu, rajono savivaldybės taryba nusprendžia: 


1. Pakeisti iš dalies rajono savivaldybės tarybos 2014 m. sausio 30 d. sprendimu Nr. T-25 „Dėl gyventojų telkimo visuomenei naudingai veiklai atlikti tvarkos aprašo tvirtinimo“ patvirtinto Rajono savivaldybės gyventojų telkimo visuomenei naudingai veiklai atlikti tvarkos aprašo 17 punktą ir jį išdėstyti taip:



„17. Visuomenei naudingos veiklos atlikimo laikas nustatomas, atsižvelgiant į paskirtos piniginės socialinės paramos dydį, tenkantį vienam suaugusiam šeimos nariui per mėnesį:


17.1. gavus iki 100 Lt (28,96 Eur), kviečiama talkininkauti 3 dienas;


17.2. gavus nuo 100 Lt (28,96 Eur) iki 150 Lt (43,44 Eur), kviečiama talkininkauti 4 dienas;


17.3. gavus nuo 150 Lt (43,44 Eur) iki 250 Lt (72,41 Eur), kviečiama talkininkauti 7 dienas;


17.4. gavus nuo 250 Lt (72,41 Eur) iki 350 Lt (101,37 Eur), kviečiama talkininkauti 10 dienų.


2. Kaina eurais įsigalioja nuo euro įvedimo Lietuvos Respublikoje dienos.

Savivaldybės meras




Juozas Bertašius

